क्रिटिक्स च्वाइस अवार्डमा 'द साइलेन्ट इको' उत्कृष्ट
भारतको प्रतिष्ठित फिल्म क्रिटिक्स गिल्ड अवार्डले दिने क्रिटिक्स च्वाइस अवार्डमा 'द साइलेन्ट इको' उत्कृष्ट फिल्म घोषणा भएको छ । नेपाल, भारत, बंगलादेश र फ्रान्सको संयुक्त निर्माणमा तयार भएको 'द साइलेन्ट इको'ले उत्कृष्ट फिल्मसँगै, उत्कृष्ट सिनेमेटोग्राफीको अवार्ड जितेको हो ।
काठमाडौँ — भारतको प्रतिष्ठित फिल्म क्रिटिक्स गिल्ड अवार्डले दिने क्रिटिक्स च्वाइस अवार्डमा 'द साइलेन्ट इको' उत्कृष्ट फिल्म घोषणा भएको छ । नेपाल, भारत, बंगलादेश र फ्रान्सको संयुक्त निर्माणमा तयार भएको 'द साइलेन्ट इको'ले उत्कृष्ट फिल्मसँगै, उत्कृष्ट सिनेमेटोग्राफीको अवार्ड जितेको हो ।सुमन सेन निर्देशित यो फिल्मले ओस्कारको लघु फिल्मतर्फ पनि प्रतिस्पर्धा गर्ने कोसिस गरेको थियो । तर, फिल्म मनोनयनमा पर्न सकेन । १५ मिनेटको यो फिल्ममा चार बालबालिका संगीतप्रेमी बालबालिकाको कथा समेटिएको छ ।एउटा गायन प्रतियोगितामा सहभागी हुन उनीहरुले गर्ने प्रयास फिल्ममा देखाइएको छ । नेपाली भाषामा तयार भएको फिल्म मुस्ताङमा खिचिएको हो ।